
Žmonės dažnai klausia, kiek kainuoja Aplinkraštis. Jis duodamas NEMOKAMAI, nes 
už jį moka šv. Juozapas. Vis dėlto šv. Juozapas visuomet ieško žmonių, kurie 
įvairiausiais būdais padėtų jam plėsti Jėzaus karalystę: materialinė pagalba, 
platindami religinę literatūrą, malda ar kitais gerais darbais. Kad šventasis Dievo 
Sūnaus Globėjas galėtų toliau tęsti savo didį darbą, reikia kiekvieno Žmogaus 


atsiliepimo į jo kvietimą. 


"„Melsk už mus, nusidėjėlius, dabar ir mūsų 
mirties valandą. Amen“ 


Vėlinių laikas. Mes einame aplankyti kapus ir prisimename savo 
mirusiuosius. Bet keista: mes retai kada sąmoningai atsimename, kad 
ateis ir mūsų pačių mirties valanda. Mes nemėgstame apie tai galvoti. 
Ir jeigu galvojame, tai kaip apie kažką, kas tikriausiai bus dar labai 
labai negreitai, todėl apie tai galvoti dar ne laikas. 

Kai meldžiamės Rožančių, 53 kartus pakartojame: „Melsk už 
mus, nusidėjėlius, dabar ir mūsų mirties valandą. Amen.“ 
Dažniausiai tai ištariame negalvodami. Tačiau tai yra karšta malda, 
skirta tam, kas mums reikalingiausia. Mes prašome Marijos užtarimo 
dėl Dievo malonių „dabar“ ir tada, kai mūsų amžinybės lemtis 
išsispręs galutinai — „mūsų mirties valandą“. 

Kaip kunigas dažnai susiduriu su ja: ta valanda. Kai matau 
kapines, mintimis dažnai sugrįžtu pas tuos, prie kurių mirties patalo 
stovėjau arba kuriuos laidojau. Prisimenu tuos, kuriems galėjau 
suteikti paskutinius sakramentus ir paruošti žingsniui į amžinybę; 
tuos, kuriuos teko paguosti ne žemiškomis viltimis, nes jų nebebuvo, 
bet žvilgsniu į Dievą, kuris jų laukia, žodžiais iš tikėjimo, kuris 
vienintelis gali suteikti šviesos tą valandą, kai atsiskleidžia tikroji 
visų dalykų vertė. 

Per 18 kunigystės metų liko tikrai nemažai prisiminimų. 

Negaliu pamiršti to penkerių metų berniuko, pas kurį mane 
pakvietė jo mama. Jis gimė jau sirgdamas vėžiu. Operacijos nebuvo 
galima daryti. Jam liko dar keletas dienų. Aišku, kad jis dar nebuvo 
nei atlikęs išpažinties, nei priėmęs pirmosios Komunijos. Pakely pas 
jį svarsčiau, ką galėčiau pasakyti. Ar bus įmanoma su juo kalbėtis? 
Ar jis iš viso galės suprasti bent ką, apie ką kunigas įprastai kalba 
mirštantiems? Atėjęs radau jį visiškai sąmoningą. Pradėjau kalbėti 
apie Jėzų. Jis jau buvo girdėjęs, kad Jėzus atėjo iš dangaus į pasaulį ir 
numirė ant kryžiaus. Mes pasikalbėjome apie Jį, apie tai, kad Jis tiek 
daug gero padarė žmonėms ir netgi numirė dėl jų, kad užmokėtų už 
jų kaltes ir vėl atidarytų dangų. Visa tai jam buvo taip priimtina ir jis 
vaikiškai taip tikėjo Jėzaus gerumu ir visagalybe, kad visai 

„„Nenustebo, jog Kristus duoną ir vyną pervertė savo Kūnu ir Krauju, 
kad galėtų ateiti į žmonių širdis ir pasilikti su jais. Jam buvo aišku, 
kad mes ne visuomet teisingai elgiamės, kad reikėtų valyti savo širdis 
ir kad Jėzus atleidžia mūsų klaidas per kunigą, jeigu to prašome. Kai 
po šios esmingiausių dalykų katechezės paklausiau, ar jis norėtų, kad 
Jėzus ir pas jį ateitų, jis linktelėjo galvą. Tada kartu patikrinome 
sąžinę ir paprašėme, kad Jėzus atleistų. Viskas vyko trumpai, kukliai, 
vaikiškai, bet nepasakyčiau, jog jis nesuprato! Niekada neužmiršiu, 
kaip daviau jam išrišimą ir po to pirmąją Komuniją bei patepimą. 
Kad jis viską priėmė rimtai, galėjau suprasti ir iš to, jog vėliau 
paprašė mamos mane vėl pakviesti. Keletą naktų jis buvo labai 
žvalus ir kalbėjo savo mamai apie gražią moterį, kurią matė prie 
lango ir kuri norėjo, kad jis eitų su ja. Retai kada per laidotuves 
reikėjo taip valdytis, kaip per šias. 

Negaliu pamiršti ir tos man dar iš vaikystės pažįstamos 
mergaitės, kuri, būdama 17 metų, atliko savo gyvenimo žygdarbį, 
paaukodama gyvybę Dievo valiai. Ant paveikslėlio, skirto jai atminti, 
tėvai leido atspausdinti šv. Teresėlės žodžius: „Ne mirtis, bet Dievas 
mane pasiims.“ 

Negaliu pamiršti paskutinės nakties prie savo motinos ir jos 
laidotuvių. Bet apie tai rašyti čia turbūt netinka. 

Negaliu pamiršti ir tos moters, kurią radau netyčia, lankydamas 
kitą ligonę. Ji jau tris savaites gulėjo komos būsenoje be sąmonės, 
buvo matyti, kad netrukus mirs. Kai teikiau patepimą, ji atsibudo ir 
meldėsi kartu su manimi. Po keleto dienų ji numirė. 

Negaliu pamiršti tos ilgos eilės mirštančiųjų, pas kuriuos buvau 
kviestas. Niekur kitur man nebuvo toks aiškus Dievo vadovavimas, 
kaip būnant su jais. Dažnai tų žmonių net nepažinojau. Dievas dažnai 
nuostabiu būdu paskutinę minutę ir keistais keliais sutvarkydavo, kad 
galėčiau jiems suteikti sakramentus. Galiu tik dėkoti Dievui, kad bent 
tie, kuriuos radau sąmoningus, buvo paruošti ir numirė susitaikę su 
Juo. Niekada aiškiau nesuvokiau, kad buvo verta tapti kunigu, nei 
grįždamas namo iš mirštančiųjų. Turiu prisipažinti, kad po šių 
aplankymų ne kartą iš ligoninės išėjau sukrėstas ir beveik su 
ašaromis savęs klausiau: „Jis dabar laimėjo. Ar ir aš laimėsiu? Ar ir 
aš gausiu tokią malonę? Ar ir mano mirties valandą pas mane ateis 

kunigas?“ Tikiuosi, kad tą valandą vėlės, kurioms padėjau palikti šį 
pasaulį, savo užtarimu ir man pačiam ateis į pagalbą. 

Girdėjau, kad kiekvieną minutę pasaulyje miršta per šimtą 
žmonių. Kiek jų yra pasiruošę stoti savo Kūrėjo ir Teisėjo 
akivaizdon? Būti pasiruošusiam — tai yra lemiamas klausimas. Ar 
mums skirtas ilgas, ar trumpas gyvenimas — tas laikas, palyginti su 
amžinybe, yra niekas. Jei kas būtų šiame gyvenime tik kentėjęs, bet 
gerai numiręs, jis būtų laimėjęs viską. Ir jei kas šiame pasaulyje būtų 
turėjęs viską, ko tik geidė, bet nebūtų pasiruošęs mirčiai, jis būtų 
visko netekęs. Mūsų tėvynė ne čia. Mes čia tik laikini keleiviai. Mes 
esame čia, kad gerais, su Dievo malone ir Jo malonėje atliktais 
darbais pelnytume dangų. Visa kita, be abejo, gali būti svarbu, bet tai 
tik antraeilis klausimas. 

Kad būtume pasiruošę, kai Viešpats mus pašauks, turime būti 
pašvenčiamosios malonės būklėje. Kadangi Jis gali pašaukti staiga, 
tą valandą, kai nelaukiame, turime stengtis visuomet gyventi malonės 
būklėje. Pašvenčiamoji malonė, kuri yra Švč. Trejybės gyvenimas 
mūsų sieloje, yra brangiausias lobis. Jis gali būti prarastas per 
sunkiąją nuodėmę ir vėl atgautas per gerą išpažintį. Jeigu sunkiai 
nusidėjome, neatidėliokime išpažinties, eikime kaip galima greičiau 
susitaikyti su Dievu. 

Bet ir tobulas gailestis, gailestis iš meilės Dievui, panaikina 
sunkiąją nuodėmę, todėl nė vienos vakaro maldos nepraleiskime 
nesužadinę tobulo gailesčio. Aišku, jog niekas negali pasakyti, ar jo 
gailestis tikrai buvo tobulas, todėl privalome, būdami sunkioje 
nuodėmėje, prieš Komuniją atlikti išpažintį.  Neatidėliokime 
išpažinties, net jei kiekvieną vakarą iš meilės Dievui gailimės dėl 
savo nuodėmių. 

Bažnyčios įsakymas mums liepia bent kartą per metus - Velykų 
laiku — priimti Atgailos sakramentą. Tačiau tikimybė, kad galime 
apsisaugoti nuo sunkios nuodėmės, jeigu šitą sakramentą priimame 
ne dažniau, yra labai maža. Yra labai gera bent kas tris arba keturias 
savaites atlikti išpažintį, nes per Atgailos sakramentą siela ne tik 
nuvaloma, jai taip pat suteikiama ir daugybė malonių, reikalingų 
kovai su nuodėme. 

Atgailos sakramentas taip pat labai sustiprina gerame, nes kas 

nuoširdžiai prašo Dievą atleidimo, tas pasiryžta pasistengti 
nebenusidėti ir pagerinti savo gyvenimą. 

Kas stengiasi pagerinti savo gyvenimą, tas stengiasi ne tik 
nebenusidėti, bet ir pasiekti pažangą gerame. Nes Kristaus 
gyvenimas mūsų sieloje per pašvenčiamąją malonę verčia gilinti ryšį 
su Juo. Bendravimas su Kristumi tampa nuoširdesnis ir didina 
malonės vaisius, gerus darbus. Tai gyvenime niekada nepasibaigs, 
nes meilėje ir bendravime su Dievu visuomet galime eiti dar toliau. 
„Mylėk Viešpatį savo Dievą visa širdimi, visa siela, visu protu ir 
visomis jėgomis“ (Mk 12,30). Vadinasi, Jam viskas priklauso, 
kiekviena akimirka, ne tik šitas kaip išmalda numestas trumpas laikas 
sekmadienį arba šita formaliai, paviršutiniškai kartą per metus atlikta 
išpažintis. Dažnai girdime sakant: „Su manimi viskas gerai. Gyvenu 
vienas, nieko nenužudžiau, neapgavau, nieko nepavogiau ir 
nesivaidiju.“ Bet ar taip kalbančiųjų rankose yra degantis meilės ir 
gerų darbų žibintas, su kuriuo turime eiti pasitikti jaunikio, kaip 
sakoma Evangelijoje (plg. Mt 25, 1—13)? 

Be to, pašvenčiamoji malonė mus padaro Dievo draugais, netgi 
Jo vaikais. Ar draugystė gali tęstis, kai mes tik kartą per metus 
susitinkame ir atsiprašome, o kitu laiku gyvename su Juo susipykę, Jį 
sunkiai įžeidę? Ar draugystė atlaikys tokį elgesį? 

Vokiška patarlė sako: „Kaip gyventa, taip ir numirta.“ Patirtis 
rodo, kad tais, kurie gyvenime stengiasi, mirties valandą Dievas 
dažnai ypatingu būdu pasirūpina, o tie, kurie žaidė Jo gailestingumu, 
dažnai nebespėja sugrįžti pas Jį. 

Šiame Aplinkraštyje išdėstyta rimtų minčių ne tam, kad jos 
vestų į nusivylimą. Jos turėtų padėti tikroje šviesoje pamatyti savo 
gyvenimo rimtumą, kad Dievas mūsų nepašauktų netikėtai. 

Grįžkime į pradžią. Negaliu įsivaizduoti, kad mirties valandą 
tam, kuris kasdieną iš širdies prašo: „Melsk už mus, nusidėjėlius, 
dabar ir mūsų mirties valandą. Amen“, nebus suteikta dangaus 
pagalba. 


Jūsų Kristuje 
kun. Josef Persie 


Laimingos mirties prašymas 


Dieviškasis Jėzau, įsikūnijęs Dievo Sūnau! Kad mus išgelbėtum, 
Tu panorai gimti tvarte, gyvenai skurde, varge ir kančiose, o po to 
numirei baisiuose skausmuose ant kryžiaus. Meldžiu Tave, mano 
mirties valandą tark savo dieviškajam Tėvui: „Tėve, atleisk jam! “ 
Tark savo mylimajai Motinai: „Štai Tavo sūnus! “ Tark mano sielai: 
„Dar šiandien tu būsi su manimi rojuje! “ Mano Dieve, mano 
Dieve, neapleisk manęs tą valandą! Trokštu, mano Dieve, Tu esi 
gyvojo vandens šaltinis mano sielai. Mano gyvenimas praeis lyg 
šešėlis, dar minutė, ir visa bus atlikta. Todėl dar šiandien, 
garbingasis Išganytojau, aš nuo dabar atiduodu savo dvasią į Tavo 
rankas visai amžinybei. Viešpatie Jėzau, priimk mano sielą! Amen. 


Trys „Sveika, Marija“! 


Šventajai Mechtildai (+ 1229) Švč. Mergelė Marija davė didelį 
pažadą, apie kurį norėtume pakalbėti. 

Savo gyvenimo pabaigoje šventoji, pilna baimės, galvojo apie tą 
didžią akimirką, kai jos siela paliks kūną, kad įeitų į amžinybę. Todėl 
ji prašė Dievo Motinos meilingos pagalbos atėjus paskutinei 
valandai. Marija išklausė jos maldavimą ir jai pažadėjo: 

„Taip, aš tikrai išpildysiu tavo prašymą, mano dukra, bet noriu, 
kad tu iš meilės man kiekvieną dieną sukalbėtum tris „Sveika, 
Marija“: 


! Ištraukos iš G. Pasguali SSP., Die „Drei Ave Maria“. Ein Schliissel zum Paradies. 
Grobenzell 1963. Imprimatur: Regensburg, 1961 m. balandžio 22 d. 

Pirmą „Sveika, Marija“ garbei Dievo Tėvo, kuris savo 
nuostabioje visagalybėje taip pažymėjo mano sielą, kad po Jo esu 
visagalė danguje ir žemėje. 

Antrą „Sveika, Marija“ garbei Dievo Sūnaus, kuris savo 
išminties didybėje aprūpino ir pripildė mane tokių mokslo ir 
supratimo dovanų, kad aš giliau nei visi šventieji galiu regėti 
Švč. Trejybę. Be to, Jis užliejo mane tokiu spindėjimu, kad kaip 
skaisti saulė apšviečiu visą dangų... 

Trečią „Sveika, Marija“ garbei Šventosios Dvasios, kuri pripildė 
mano širdį saldžia savo meilės pilnatve ir sukūrė mane tokią gerą ir 
gailestingą, kad po Dievo esu švelniausia ir maloniausia būtybė...“ 

Ir už tuos tris „Sveika, Marija“ Švč. Mergelė Marija jai 
pažadėjo: 

„Pagelbėsiu tau mirties valandą, paguosiu ir apsaugosiu nuo 
visokios velnio galios. Įdiegsiu tau tikėjimo ir supratimo šviesos, kad 
tavo tikėjimo negundytų nežinojimas arba klaida. Tavo mirties 
valandą būsiu prie tavęs arti ir leisiu į tavo sielą išsilieti dieviškosios 
meilės palaimai, kad jos galia visus mirties skausmus ir kartumus per 
meilę paverstų didele laime.“! 

Šita maldos praktika buvo sugalvota ne žmonių; ji kilo iš 
Marijos apreiškimo. Jame yra tokie pažadai, kuriuos gali duoti tik 
dangaus Karalienė. Ir ji tęsi savo pažadą. Ji leidžia mirties valandą 
ištikimiems trijų „Sveika, Marija“ maldininkams jausti savo 
motinišką, neregimą buvimą. Bet kas norėtų piktnaudžiauti šita 
didele malonės priemone, kad dar labiau nusidėtų, tas tikrai turėtų 
žinoti, kad neištvers maldoje iki galo. Be to, tokio iškreipto ketinimo 
neturėsime, jeigu nuoširdžiai pridėsime tą trumpą maldelę: „O 
Marija, apsaugok mane šiandien (arba šią naktį) nuo (mirtinos) 
nuodėmės.“ 

Yra daug istorijų, kurios liudija šių pažadų veiksmingumą, netgi 
jei meldžiamasi už kitus asmenis“. 


„Liber specialis gratiae, Pirmoji dalis, 47 skyrius. 
* Toliau aprašytos istorijos yra tik dvi iš daugybės kitų, pateiktų Paskualio knygoje. 

Buvo siela, kuri, paniekinusi prigimties ir Dievo įstatymus, 
norėjo mėgautis visomis žalingomis pramogomis, kurios siūlomos 
jaunai, turtingai ir žavingai panelei. Po kojų ji pamynė visus dešimt 
Dievo įsakymų, išskyrus pirmąjį ir penktąjį, ir po gera išore paslėpė 
nuodėmės ištvirkintą gyvenimą. Bet, ir tą reikia pabrėžti, šita sąžinės 
graužimo kankinama ir tuščiam bevališkumui pasidavusi siela 
kiekvieną rytą ir vakarą, nors buvo iki kaklo įklimpusi nuodėmėse, 
kalbėjo tris „Sveika, Marija“. Todėl Švč. Mergelė ją išgelbėjo. Bet 
leiskime kalbėti jai pačiai: 

„Dievo Motina mane vėl pastatė ant kojų. Jau nebeturėjau vilties 
ir buvau įsitikinusi, kad Dievas mane pasmerks. Kad užmigdyčiau 
savo sąžinę ir iš galvos išvyčiau mirties vaiduoklį, pasidaviau aistrų 
svaiguliui. Visada pradedama nuo mažo: pirmą kartą abejojant 
atsiliepiama į aistrų kvietimą, antrą kartą jau su mažesniu sąžinės 
graužimu, ir tada žmogus jau stovi klystkelyje to beveik 
nebepastebėdamas. Norėčiau visus apsaugoti nuo tokios liūdnos 
patirties, kokią aš turėjau išgyventi per savo kvailumą! 

Kol žmogus jaunas, jo galva pilna kvailysčių. Todėl noriu 
perspėti visus jaunus vyrus, bet ypač jaunas merginas: budėkite. 
Saugokitės jau per pirmąjį išbandymą, kad nenupultumėte, nes vėliau 
labai sunku atsisakyti aistrų teikiamo džiaugsmo. Visuomet atsiranda 
priežasčių pateisinti draudžiamiems dalykams ir juos užmaskuoti. 
Tai galiu paliudyti. Bet tai yra tik pagražinimai. Jei tik visi jauni 
žmonės norėtų mane išgirsti, aš jiems įkalčiau į galvą: „Saugokite 
jausmus! Nedovanokite jų bet kokiam puošeivai! Uoliai saugokite 
savo skaistumą, didžiausią brangenybę, kokią turite! Meilė, kuri 
aistringai trokšta pramogų, nėra meilė! Meilė, apie kurią neturi 
sužinoti tėvai, yra abejotina! Sentimentais prasidedanti meilė yra 
nuodinga! Meilė, leidžianti laisvumą, dėl kurio tau turėtų būti gėda, 
yra nuodėmė. Jauni žmones, išsaugokite savo širdies tyrumą! Yra 
skausminga ir kelia baimę, kai tau surištos rankos, matyti savo sielos 
bankrotą! 

— Ar mes tokie bejėgiai? Ar malda nestiprina mūsų valios jėgos? 

— Taip, bet jeigu valia buvo silpna arba netgi pikta ir įpuolė į 
bedugnę, tada malda yra sunkus dalykas. 

— Ar tai reiškia, kad puolusiai sielai nebėra išsigelbėjimo? 

— Taip sakyti būtų šventvagystė, kuri perėjo daug širdžių ir mane+ 
taip pat labai nuvargino. Manau, kad ir religinio atšalimo laikmečiu 
mums išlieka lengva ir visiems prieinama maldos forma. 

— Ar tu kalbi apie tą maldą, kuriai visada buvai ištikima? 

— Taip, apie „Sveika, Marija“. Aišku, daug vakarų aš šią maldą 
kalbėjau tik mechaniškai, bet esu įsitikinusi, kad Marija ir tada 
maloningai priėmė šauksmą: „Melsk už mus, nusidėjėlius!“ Savo 
atsivertimą aš priskiriu Dievo Motinai.“ 


Jaunas 24 metų vyras apie dešimt metų buvo įsitraukęs į blogą 
draugiją ir tapęs nusikalstamų aistrų sviediniu. Jo motina, gera 
tikinčioji, išbandė visas atsivertimo priemones: maldą, pasninką, 
išmaldą, patarimus, priekaištus ir ašaras. Bet viskas buvo veltui! 

Ji pasiskundė dėl savo vargų kunigui. Siekdamas laimingo 
apšvietimo, jis davė paskutinį patarimą: 

— Pažadėkite man visą savo gyvenimą kiekvieną rytą ir vakarą 
melstis tris „Sveika, Marija“ Marijos garbei ir dangiškosios Guodėjos 
vardu aš jums pažadu jūsų mylimo sūnaus sugrįžimą pas Dievą. 

— Iš širdies taip. 

— Tad dabar eikite. Kad jūsų tikėjimas jums padėtų! 

Motina savo varge iš karto pradėjo nuo pamaldumo, kurį jai 
pasiūlė kunigas, ir laikėsi jo pasitikėdama ir ištvermingai. Taip 
praėjo keletas savaičių. Sūnus palaidūnas nerodė jokių pagerėjimo 
ženklų. Vargšė moteris jau beveik nusivylė ir bijojo, kad Dievas ir 
Marija ją apleido. Bet vieną kartą ji pasirodė kunigui ne kaip 
visuomet užverktomis akimis, bet šviečianti iš laimės ir dėkodama: 
„Tėve, ačiū Marijai!“ 

Kun. Ruperto Mayerio' pamokslas apie pragarą, 


pasakytas per liaudies misiją 1919 m. gruodžio mėn. 
Sv. Liudviko bažnyčioje, Miunchene 


Mano mieli vyrai ir moterys! 


Per praėjusias dienas mums buvo primintas mūsų galutinis 
tikslas, mūsų amžinoji paskirtis, kuri yra ta, kad mes tarnautume 
Dievui ir būtume su Juo amžinai laimingi. Mes tada girdėjome apie 
nuklydimą nuo savo galutinio tikslo, mes kažką girdėjome apie 
sunkiąją nuodėmę. Karčiausi sunkiosios nuodėmės vaisiai yra 
pragaras. Tegul jis būna mūsų šiandieninio apmąstymo tema. Aš 
galiu jus užtikrinti, kad nejaučiu malonumo ir nesiekiu sukelti 
kitiems žmonėms baimės, net jei ji būtų išganinga baimė. Bet man 
čia nutinka kaip geram tėvui, kuris savo vaikams kartais turi būti 
nemalonus. Šią akimirką vaikams tai yra skausminga, bet vėliau, kai 
vaikai įgaus proto, jie džiaugsis, kad tėvas kartais buvo nemalonus. 

O dabar, mano mieli vyrai ir moterys, šitą dalyką mes norime 
kartu trumpai apmąstyti! 

Pirma: pragaras yra. 

Antra: kas yra pragaras? 

Pragaras yra. Kas mums tai sako? Tai mums sako protas ir pats 
mūsų Išganytojas. Čia trumpa mintis, kuri turėtų mums viską 
paaiškinti. Sąžinės balsas mums sako, kad yra įstatymų, kurie įrašyti 
į žmonių širdis. Ir šitie įstatymai gali būti duoti tik amžinojo įstatymo 
davėjo, Dievo. Taigi, yra Dievas, kuris davė žmonijai šiuos 
įstatymus. Bet protingas įstatymų davėjas turi norėti, kad jo įstatymai 
būtų apsaugoti. Būtų prastas įstatymų davėjas, kuris tik sukurtų 
įstatymus ir jam būtų vis tiek, ar į juos kreipiamas dėmesys ar ne. Ir 
jeigu Viešpats Dievas davė įstatymus, tada Jis taip pat turėjo 


" Gimė 1876 m. sausio 23 d., mirė 1945 m. lapkričio 1 d., 1987 m. paskelbtas 
palaimintuoju. 

nustatyti atlyginimą ir bausmę tiems, kurie laikosi įstatymų arba juos 
pažeidžia. Tai vadinama įstatymo sankcija. Be sankcijos įstatymas 
neturi absoliučiai jokios reikšmės ir vertės. Kur nėra įstatymo 
sankcijos, įstatymas savaime žlunga. Taigi, Viešpats Dievas yra be 
galo išmintingas įstatymų davėjas, ir todėl Jis turėjo nustatyti 
sankcijas, atlyginimą ir bausmes. 

Ką mums sako protas, tą nedviprasmiškai sako ir Šventasis 
Raštas: „Eikite šalin nuo manęs, prakeiktieji, į amžinąją ugnį, kuri 
prirengta velniui ir jo angelams!“ (Mt 25, 41) Dabar aš gerai žinau, 
kad visuomet buvo ir yra žmonių, kurie iškreiptai suvokia šiuos 
žodžius ir tada pareiškia: „Taip, šitų žodžių negalima priimti 
paraidžiui. Šitas žodelis amžinai reiškia ilgą, sunkią, bet ne 
nesibaigiančią bausmę. Šitą žodelį reikia suprasti perkeltine prasme.“ 
Bet, mano mieli klausytojai, viskas prieštarauja tokiai nuomonei. 
Pirma, mūsų dieviškasis Išganytojas paskelbia sprendimą. Mes 
žinome, kad pirmas reikalavimas, kurio laukiame iš sprendimo, yra 
kad sprendimas būtų aiškus, apibrėžtas ir tiksliai išreikštas. Ten 
nereikia sąvokų perkeltine prasme, bet pirmas reikalavimas yra 
aiškumas. To reikalaujama net iš žemiško sprendimo, bet čia juk 
kalbama apie pasaulio Teisėjo sprendimą, apie sprendimą, turintį 
didžiausią pasekmę laikui ir amžinybei. Ir todėl dieviškasis 
Išganytojas, amžinasis Teisėjas, negalėjo į savo sprendimą įtraukti 
žodžių perkeltine prasme. Antra, ir tai yra dar aiškiau, dieviškasis 
Išganytojas kartą pasakė: „Ir eis šitie į amžinąjį kentėjimą, o teisieji į 
amžinąjį gyvenimą“ (Mt 25, 46). Bet niekada protingam žmogui 
neatėjo į galvą mintis suabejoti, kad amžinąjį gyvenimą reikia 
suprasti tikrąja žodžio reikšme kaip amžinąją laimę. Na, jeigu šiuo 
atveju aš šitą žodį turiu suprasti taip, kas man tada duoda teisę, kai 
kalbama apie amžinąją bausmę, sakyti, kad šį kartą reikia suprasti 
perkeltine prasme? 

Mano mieli vyrai ir moterys! Tai yra negarbinga. Niekada 
negalima ramia sąžine to ginti. Kas galėtų abejoti šių žodžių tikrąja 
prasme, jeigu dieviškasis Išganytojas pats juos paaiškina? Aš jums 
priminiau šiuos žodžius: „Jei tavoji ranka gundo tave nusidėti, — 
nusikirsk ją! Verčiau tau sužalotam įeiti į gyvenimą, negu su abiem 
rankom patekti į pragarą, į negęstančią ugnį“ (Mk 9, 43). Bet dabar 

aš jūsų klausiu: kokia gi yra ugnis, negęstanti ugnis? Tai yra ugnis, 
kuri dega, visuomet dega ir nepaliauja degti. Bet ugnis, kuri 
nepaliauja degti, yra amžina ugnis tikrąja to žodžio prasme. 

Po šitų aiškių žodžių apie pragaro bausmės amžinybę mums 
lieka tik arba — arba. Arba Kristus yra melagis, arba, mano mieli 
draugai, jeigu Kristus, amžinoji Tiesa, sako: „Pragaras yra“, kokia iš 
to nauda, jeigu bet koks profesorius iš katedros arba savo raštuose 
nori visomis įmanomomis priemonėmis išsisukti pats ir išsukti kitus 
nuo amžinosios pragaro bausmės? Kokia gi tau iš to nauda? Tuo 
tarpu Kristus, amžinoji Tiesa, sako: „Pragaras yra.“ Arba kokia tau iš 
to nauda, jeigu dirbtuvėje arba gamykloje prie alaus bokalo 
juokiamasi iš amžinosios pragaro bausmės, taip, kokia gi tau nauda? 
O tuo tarpu Kristus, amžinoji Tiesa, teigia: „Yra pragaro bausmė.“ 
Todėl, mano mieli draugai, paaiškinsime šiandien trumpai ir aiškiai: 
Kristus, amžinoji Tiesa, mums sako nedviprasmiškai aiškiai: „Yra 
amžinos pragaro bausmės.“ 

Bet sakoma: „Dievas yra teisingas, Jis negali nubausti už vieną 
nuodėmę, vieną klaidą, vienos akimirkos nusikaltimą amžinąja 
bausme. Bausmė turi atitikti tam tikrą klaidą, kaltę.“ Taip, tą patį ir 
mes sakome. Bausmė turi atitikti kaltę, bet ne kaltės trukmę. Kitaip 
ar reikėtų nusikaltėlį, kuris, šaltakraujiškai sugalvojęs, sušaudė 
žmogų tik per kelias akimirkas, uždaryti į sunkiųjų darbų kalėjimą? 
Kas visame pasaulyje galėtų paneigti tokį nuosprendžio teisėtumą? 
Jeigu vienas žmogus nužudo kitą, tada mes nelaikome per sunkia 
bausme, jeigu tas turi leistis uždaromas visam gyvenimui į sunkiųjų 
darbų kalėjimą, nors nusikaltimas truko tik vieną akimirką. Taigi, 
bausmė turi atitikti ne nusikaltimo trukmę, bet nusikaltime slypinčią 
blogybę. 

Tada aš jūsų klausiu: kokia blogybė yra nuodėmėje? Kas sunkiai 
nusideda, su aišku supratimu peržengia Dievo apreikštą įstatymą. 
Taigi, nusidėjėlis kojomis spardo be galo šventas Dievo teises. Jis 
prieštarauja be galo didelei didybei. Ir tai yra be galo didelis 
nusikaltimas. Tame yra be galo didelis blogis ir todėl tokios 
bausmės. Kiti sako: „Bet Dievas yra gailestingas. Kaip Dievas gali 
padaryti žmogiškas sielas amžinai nelaimingas?“ 

Mano mieli vyrai ir moterys! Aš galiu jums pasakyti: Dievui 

šlovė ir padėka, kad Jis yra gailestingas. Jeigu aš šį vakarą būčiau 
pakviestas pas sunkų ligonį ir ten paaiškėtų, kad tas vargšas žmogus 
savo gyvenime darė vieną nuodėmę po kitos, jeigu man taptų aišku, 
kad visas jo gyvenimas buvo viena didelė nuodėmė, bet jeigu aš tada 
pamatyčiau, kad dėl to jis gailisi, kad jam skaudu nugyvenus tokį 
klaidingą gyvenimą, ir jeigu aš pamatyčiau, kad tas žmogus tada 
taptų silpnadvasis ir nusimintų, taip, mano mieli vyrai ir moterys, 
tada aš jam pasakyčiau: „Mano mielas drauge! Turėkite pasitikėjimo! 
Jums dabar tikrai yra liūdna, bet dabar jūs turite tikros geros valios. 
Todėl pasitikėkite, Dievas yra gailestingas“ Dabar pasakysiu 
priešingai. 

Jeigu žmogus nenori, jeigu žmogus per savo paties didelę ir sunkią 
kaltę taip dažnai atstūmė gelbstinčią Dievo ranką, jeigu žmogus, taip, 
taip dažnai per sunkią kaltę tapo Dievo pasmerkimo indu! Taip, tada 
toks žmogus negali skųstis, jeigu jis patiria visą Dievo teismo 
bjaurumą su visu jo griežtumu. Dievas yra gailestingas. Bet Jis taip 
pat be galo teisingas. „Tu teisus, Viešpatie, teisūs tavo sprendimai“ 
(Ps 119, 137). 

Mano mieli vyrai ir moterys, mums, kurie stovime ant savo 
šventos religijos pagrindo, lieka tik viena: atlikti tikėjimo aktą 
pripažįstant šitą pagrindinę krikščionybės tiesą. Net jeigu tiesa yra 
baisi ir siaubinga, ji yra geradarybė žmonėms, kurie be tos 
perspektyvos dėl lengvabūdiškumo ir paviršutiniškumo visai 
nebesiorientuoja. Ačiū Dievui, kad žmogus turi tokią ribą, kurios jis 
niekada protingai negali peržengti. Todėl mes atliekame tikėjimo 
aktą, pripažindami šitą pagrindinę mūsų religijos tiesą. Taip, mano 
Dieve, aš tikiu pragaro bausmės amžinumu, kadangi taip pasakei Tu, 
kuris esi amžinoji ir neklystančioji Tiesa. 

Bet kas yra pragaras? 

Dabar jūs neturėtumėte laukti, kad aš prieš jūsų akis kurčiau 
visokius vaizdus. Žiūrėkite, aš to negalėčiau, net jeigu norėčiau, 
kadangi esu per daug blaivus žmogus, kad pasilikčiau fantazijose. Ir 
visai nereikalinga kurti fantazijos vaizdų. Pragaras yra pakankamas 
siaubas, prie jo nieko nereikia pridėti. Kas padaro pragarą tokį 
siaubingą? Pragaras yra siaubingas, nes jis yra vieta be Dievo. Kartą 
sutikau žmogų, kuris man sukėlė slogų įspūdį. Šitas žmogus man 

14 


papasakojo, ką turėjo širdyje. Jis sakė, kad jautėsi pašauktas kažkam 
visiškai kitkam, bet sąlygos susidarė tokios, kad jis buvo pastūmėtas 
į savo profesiją. Ir dabar jis jautėsi mirtinai nelaimingas. Aš 
pabandžiau šitą žmogų paguosti. Bet tada pagalvojau: jeigu žmogui 
gali būti taip sunku apsirikus pasirenkant laikinąją profesiją, kaip 
tada bus žmogui, jeigu jam ateis aiškus supratimas, kad jis nepasiekė 
savo amžinosios paskirties? Mano Dieve! Tu, vargšas ir nelaimingas 
žmogau! Niekada nepamatysi išsipildžiusio savo esminio ir tikro 
buvimo tikslo. Kas dabar yra galutinis mūsų tikslas? Tai Dievulis. 
Nes Jis mus sukūrė. Jis sukūrė mus sau ir „nerami yra mūsų širdis, 
kol nepailsi Tavyje“. Kai siela atsiskiria nuo kūno, ji su nesulaikoma 
jėga veržiasi į Dievą, kad susivienytų su savo galutiniu tikslu. Ir tada 
šitas siaubingas žodis: „Atgal! Šalin nuo manęs!“ Su Kaino 
pasmerkimo žyme ant kaktos pasmerktasis yra paskirtas klaidžioti be 
ramybės iš amžinybės į amžinybę. 

Pragaras yra vieta be Dievo. Kartą nutiko, kad viena šeima per 
vieną naktį prarado 20 000 markių. Mažai šeimai tai didelis, sunkus 
nuostolis. Bet jeigu mirtis kaip vinį iš mūsų šono išplėšia mūsų 
mylimuosius, ak, tai visiškai kažkas kita. Jeigu Žmogui žemiškas, 
laikinas praradimas taip įsismelkia į širdį, kaip jam bus, jeigu 
paaiškės, kad jis prarado Dievą, vienintelį, aukščiausiąjį gėrį. Nes 
Dievas nėra viena tų žemiškų gerovių, kurių praradimas mus taip 
skaudina, jis yra vienintelis tikras gėris, kuris apima visus tobulumus. 
Kuo mes čia, žemėje, kilniu ir mylimu gėrėjomės, tai vis tik silpni 
Dievo didingumo, grožybės ir maloningumo atvaizdai. 

Gerai žinau, kad kol žmogus yra prikaustytas prie savo 
nuodėmių bei aistrų, jam šitas praradimas nerūpi. Jis turi savo 
palaidas pažintis, savo aistringą džiaugsmą. Kodėl jam turėtų rūpėti 
Dievas? Taip, mano drauge, taip galbūt yra dabar. Bet ateis akimirka, 
kai iš tavęs per vieną naktį viskas bus atimta, kai visiškai pasikeis 
visa žemiškoji viltis. Ateis akimirka, kai per vieną naktį iš tavęs 
viskas bus atimta, kai visiškai žlugs visos žemiškosios viltys. Ir kai 
liks tik viena: nenugalimas tavo sielos Dievo ilgesys. Įsivaizduokite 
žmogų, kuris pasiklydo tarp uolų aukštuose kalnuose. Jis dairosi 
aukštyn, žemyn, kairėn, dešinėn, jis visur žvalgosi, gal suras nors 
vieną gurkšnį vandens, jis rėkia, jis šaukia, nusivylęs pargriūva. Tu, 

nelaimingas žmogau, kaip tu klaidžiosi tamsiose amžinybės erdvėse, 
berėkiantis ir besišaukiantis Dievo! Mano mieli draugai! Aš noriu 
jūsų karštai paprašyti, leiskite šiems paaiškinimams jūsų širdyse 
veikti tyloje. Tai yra pragaro bausmės esmė: pragaras yra vieta be 
Dievo! 

Visa tai nebūtų taip bjauru, jeigu neprisidėtų dar vienas dalykas: 
pragaras yra nusivylimo vieta, kadangi jis yra amžinas. Jeigu 
pragaras nebūtų amžinas, tada pragaras nebūtų pragaras. Kas mums 
padaro pragarą tokį beviltišką ir šiurpų? Tai jo amžinybė! Jeigu 
fronte, kovos lauke, gulėjo vargšas bičiulis, siaubingai sudraskytas, 
kenčiantis didžiausius skausmus, tada aš galėjau be religinės 
paguodos pasakyti bičiuliui dar ir tai: „Dabar žiūrėk, mielas drauge, 
taip, kaip yra dabar, negali trukti ilgai. Arba greitai bus geriau, arba 
Dievulis pasiims tave pas save.“ 

Bet tiktas siaubas yra tai, kad pragaras yra amžinas. Nusivilti ir 
negalėti numirti. To negalima įsivaizduoti. Veltui! Per vėlu! Kaip 
dažnai man buvo sakoma: „Tvarkyk savo reikalą, kol yra laiko.“ 
Mano drauge! Dar nėra per vėlu. Dar yra laiko. Kiek, tai tik mūsų 
Viešpats Dievas žino. Bet aš jūsų prašau, neleiskite praeiti malonės 
laikui nesusimąstant ir nepadarius apyskaitos mūsų Viešpačiui 
Dievui, kad mes visi kartu priklausytume tiems, kurie gali šlovinti ir 
garbinti Dievo gailestingumą. Amen! 

Nuvertintas dangus 
Tėvas Emanuelis (1826-1903) 


Vienas žmogus kartą mūsų paklausė, ką manome apie tam 
1 „| tikrus teiginius, išsakytus vieno pamokslininko mieste, 
kurio pavadinimo čia neminėsime. 

Tas pamokslininkas buvo didis. Šiandien reikia būti didžiam. 
Mūsų amžius mėgsta didžias sielas. Anksčiau buvo skelbiamas 
santūrumas, sielos teisumas ir sprendimo teisingumas. Mūsų 
epochoje visa tai yra vargiai priimtina. Didybė užima visa ko vietą. 
Kuo didingesnis esi, tuo geriau. 

Šio pamokslininko didybė, kaip visada, susidėjo iš mėginimo 
praplatinti kelią, kurį mūsų Viešpats vadino siauru keliu, pašalinti šį 
kelią apsunkinančias sienas, kurios jį supa iš visų pusių ir kurias 
vadiname Dievo įsakymais. 

Pasak jo, kad pasiektum išganymą, nėra būtina laikytis Dievo 
įsakymų, kaip kad to įprastai moko katekizmai; užtektų šauksmo 
paskutinę akimirką: „Mano Dieve!“ ir siela išvengtų visų bedieviško 
ir nedoro gyvenimo pasekmių. 

„Taigi, — toliau tęsia tas pats pamokslininkas, — beveik iš visų 
išsiveržia šis šauksmas. Eretikas, stabmeldys, blogas krikščionis, 
kiekvienas savaip šaukia: „Mano Dieve!“ Iš to išplaukia, jog beveik 
visi yra išgelbėti. 

Štai ką vadiname paguodą teikiančia doktrina. Paguodą 
teikiančia! Pažvelkime, ar ji yra teisinga. Ar tai, kas nėra tiesa, taip 
pat gali teikti paguodą? 


Su visa pagarba paklauskime mūsų Viešpaties: „Gerasis 
2 „| Mokytojau, kas gi įeis į dangaus karalystę?“ 

„Ne kiekvienas, kuris man šaukia: „Viešpatie, Viešpatie!“, 
įeis į dangaus karalystę, bet tik tas, kuris vykdo mano dangiškojo 
Tėvo valią.“ (Mt 7, 21) 

Atsakymas yra kategoriškas ir negalėtų būti aiškesnis: tam, kad 
įeitume į dangaus karalystę, neužtenka šaukti: „Viešpatie, 
Viešpatie!“ Reikia įvykdyti dangiškojo Tėvo valią. O įvykdyti 

dangiškojo Tėvo valią, vadinasi, laikytis visų Dievo įsakymų, nuo 
pirmojo iki paskutiniojo. 

„Kam vadinate mane: „Viešpatie, Viešpatie“, — sako dangiškasis 
Mokytojas, — o nedarote, ką sakau?!“ (Lk 6, 46) 

Šis toks aiškus mokymas yra dramatizuojamas alegorijoje apie 
išmintingas ir kvailas mergaites. „Vėliau atėjo ir anos mergaitės ir 
ėmė prašytis: „Gerbiamasis, atidaryk, čia mes!“ O jis atsakė: „Iš tiesų 
sakau jums: aš jūsų nepažįstu!“ (Mt 25, 12) 

Taigi, galime pakartoti, jog tam, kad įeitume į amžinųjų 
vestuvių salę, neužtenka šaukti „Viešpatie, Viešpatie!“ Reikia turėti 
degančius žibintus. Ką reiškia turėti savo degantį žibintą? 
Paprašykime šventųjų Tėvų, kad paaiškintų šį simbolį. 

„Kvailosios mergaitės, — sako šventasis Augustinas, — turi 
tikėjimą, jos netgi turi gerus darbus; joms trūksta gerų darbų dvasios, 
dieviškosios meilės.“ 

„Jos yra tyros, — sako šventasis Grigalius, - jos daro gera; tačiau 
jų ketinimas nėra teisingas ir tyras prieš Dievą.“ 

Taigi tam, kad užimtume vietą danguje, neužtenka turėti 
tikėjimą, neužtenka netgi daryti gerus darbus; taip pat yra būtina 
turėti meilę, daryti gera vien tam, kad patiktume Dievui, o ne 
ieškodami žmonių pagarbos. 

Esame toli nuo mūsų pamokslininko, kuris skelbia, jog dangus 
yra atviras kiekvienam: stabmeldžiui, eretikui, blogam krikščioniui, 
savo paskutiniu atodūsiu šaukiančiam: „mano Dieve!“ 


Pavadinkime šią teoriją nuvertinto dangaus teorija. 
3 „ | „Noriu tau suteikti savo amžinąjį rojų, — sako gerasis 
Dievas žmogui, — bet tam turiu vieną sąlygą: tu laikysiesi 
mano įsakymų.“ 

„Sąlyga yra pernelyg sunki, — atsako nusidėjėlis. — Apleisti savo 
nuodėmes, paaukoti savo ydas, sutramdyti savo puikybę įstatymu, 
ne, niekuomet! Pasilaikykite savo rojų, aš norėčiau pasilaikyti savo 
nuodėmes.“ 

„Ką gi, — atsako gerasis Dievas, — prieš mirtį atlik išpažintį, 
priimk susitaikymą, kurį tau siūlau savo sakramentuose, išgelbėsiu 
tave, jei tik juos priimsi.“ 

„Jeigu nebūtų išpažinties, — atkerta nusidėjėlis, — galbūt ir 
sutikčiau! Tačiau išpažintis yra žeminanti, tai nepakenčiamas 
sunkumas: neatliksiu išpažinties.“ 

„Tuomet, — tęsia Dievas, — bent jau prieš mirtį žvilgtelk, išleisk 
bent vieną atodūsį vardan manęs! Man to užteks, daugiau nieko 
nereikalausiu už tavo išganymą.“ 

„O, sutarta, — tuomet sušunka nusidėjėlis. — Jei tik galėsiu 
lengvai visą savo gyvenimą nugyventi nuodėmėje, o galiausiai 
išsisukti nuo žeminančios išpažinties, tuomet sutinku, Viešpatie, 
mirties kančiose išleisti atodūsį į Tave. Tai iš tiesų nėra per didelė 
kaina už rojų, kad ir kas būtų tas rojus.“ 

Sakyk, brangusis skaitytojau, jei panašus pokalbis galėtų įvykti, 
argi dangus nebūtų nuvertintas? 

Bet kurgi kas nors panašaus yra randama Šventojoje 
Evangelijoje? Taip galvoti apie Dievą, įsivaizduoti Jį panašiai 
kalbantį, vadinasi, priskirti Jam Jo didybės nevertą vaidmenį, žioplio 
ir kvailio vaidmenį, jei atleisite už tokį pasakymą. 

Neturėkime panašių fantazijų apie tokius rimtus klausimus. 


Bet sakykite, argi nėra parašyta, kad kiekvienas, kuris 
šauksis Viešpaties vardo, bus išgelbėtas? 


Be abejo, taip yra parašyta ir pakartota daugelyje Senojo ir 
Naujojo Testamentų vietų. Bet pirmiausia, ar galėtų šie žodžiai 
panaikinti aiškius ir tikslius mūsų Viešpaties pasisakymus? Argi 
nereikėtų jų aiškinti pagal Šventojo Rašto analogiją ir atitinkamai su 
Evangelijos teiginiais? 

Taigi, šiuo posakiu šauktis Viešpaties vardo, remiantis Raštais 
paprasčiausiai norima pasakyti: suteikite Dievui šlovinimą, kurį 
privalote, praktikuokite tikrąją religiją. Nesuskaičiuojamos yra 
ištraukos iš šventųjų Laiškų, kuriose pabrėžiama ši prasmė. 

Patys žodžiai yra paimti iš pranašo Joelio knygos (JI 2, 32). Šis 
pranašas skelbia Šventosios Dvasios atėjimą, Naujosios Sandoros 
įsteigimą. Jis priduria: „Kas tik šauksis Viešpaties vardo, bus 
išgelbėtas.“ Tai reiškia, kad kas tik praktikuos naująjį tikėjimą su ta 
naująja Dvasia, kurią atsiųs Viešpats, bus išgelbėtas. 

Šventasis Petras Apaštalų darbuose pakartoja visą pranašo Joelio 

ištrauką tam, kad parodytų, jog atėjo laikas tokiu būdu šauktis 
Viešpaties vardo (Apd 2, 21). = -— — 

Šventasis Paulius savo ruožtu ta pačia prasme pasisavina 
pranašo žodžius (Rom 10, 12-13). Pacitavęs jį, jis priduria: „Kaipgi 
žmonės šauksis to, kurio neįtikėjo?“ Tam, kad šauktumės Viešpaties 
vardo, pirmiausia būtina turėti tikėjimą, kurį įmanoma gauti tik per 
evangelinį mokymą. „Ir nė vienas, — sako apaštalas, — negali ištarti: 
„Jėzus yra Viešpats“, jei Šventoji Dvasia nepaskatina“ (1 Kor 12, 3). 

Turėti tikėjimą, tikrąjį tikėjimą, melstis tikėjimo dvasioje, 
veikiant Šventajai Dvasiai, nėra taip jau paprasta. Ir mes nesunkiai 
suprantame, kad tas, kuris tokiu būdu šaukiasi Viešpaties vardo, gali 
būti išgelbėtas. 


„Jūs, — mums sakoma, — iš pažiūros sumenkindami Jo 
bo „| gailestingumą, mažinate mūsų pasitikėjimą Dievu; jūsų 
doktrina yra sunki.“ 

Ne, mūsų doktrina nėra sunki, kadangi ji nėra nieko kita, kaip 
tik Evangelijos doktrina. O ši doktrina nėra sunki: ji yra sunki tik 
tiems, kurie yra apsunkę, tačiau ji yra ypač švelni tiems, kurie yra 
švelnūs. 

Jiems bus sunku klausytis mūsų Viešpaties žodžių, pasakytų 
kvailosioms mergaitėms: „Aš jūsų nepažįstu!“ Bet ar dėl to reikėtų 
juos ištrinti? Ar iš to išplaukia, jog Mūsų Viešpats nėra kupinas 
gailestingumo? 

Ne, mes nesumenkiname dieviškojo gailestingumo dydžio: jis 
yra nepalyginti didesnis, nei mes įsivaizduojame. 

Mes pripažįstame, kad Dievas gali paskutinę akimirką įkvėpti 
tikėjimo dvasios, atgailos, meilės, kuri atveria dangų. 

Mes garsiai skelbiame, kad yra paskutinės valandos malonių'. 

Mes toli gražu neatsižadame kaip nekrikščioniškų šių 
jaudinančių poeto eilių: 


Tą tamsią valandą, kuomet žmogus išeina, 
Mirties valandą šauksmas atgailos, 


' Be abejo, tačiau reikėtų baimintis, kad tie, kurie visą savo gyvenimą atstūminėjo 
Dievo malones, lygiai taip pat neatstumtų paskutinės valandos malonių. 

Atsigręžimas į tikėjimą, kapo atgaivintą, 
Tiesus žvilgsnis į šventą šviesą, 

Į tai, kas niekinta ir įžeidinėta, 

Rauda, ar tik atodūsis, atgaila, 

Iš amžinosios pražūties ištraukti gali sielą. 


Taip pat reikia, kad šis raudojimas, šis atodūsis, šis 
apgailestavimas būtų atgaivinti Dievo malone ir turėtų tobulos 
atgailos aktą. 

Bet argi tai įrodo ką nors priešinga, nei esame išdėstę? Kad 
Dievas lieka laisvas savo gailestingume, kad Jis jo pažeria tada ir 
taip, kaip Jam patinka, kad Jis gali daryti gausias išimtis, kurios Jam 
atrodo tinkamos, išimtis taisyklėms, kurias pats yra nustatęs. 

Mes sutinkame su visu tuo ir darome išvadą, kad nėra išmintinga 
pasikliauti išimtimi, kad reikia laikytis taisyklės ir vadovautis 
taisykle. 

O taisyklė buvo sukurta mūsų Viešpaties: 

„Ne kiekvienas, kuris man sako: „Viešpatie, Viešpatie!“ įeis į 
dangaus karalystę, bet tas, kuris vykdo valią mano Tėvo, kuris yra 
danguje.“ 

Tad visą savo gyvenimą vykdykime savo dangiškojo Tėvo valią; 
tai vienintelis užtikrintas kelias į išganymą. O kad gautume malonę ją 
visuomet vykdyti, be paliovos kartokime: „Teesie Tavo valia, kaip 
danguje, taip ir žemėje!“? 


' Truputį pakeitėme šias paskutiniąsias eiles. Šie žodžiai yra Viktoro Hugo, 
žmogaus, kuris, deja, iššvaistė aukščiausio lygio talentą. 
Ž Bulletin de Notre-Dame de la Sainte Esperance, 1893 m., sausio mėn. 

 Atlaidai lapkričio mėnesį 


Lapkričio 1-8 dienomis kasdien galima pelnyti visuotinius atlaidus 
mirusiųjų vėlėms, atlikus šiuos įsakytus darbus: aplankius 
kapines ir bent mintyse pasimeldus už mirusiuosius. 

Lapkričio 2 dieną visuotinius atlaidus mirusiesiems galima pelnyti 
aplankius bažnyčią ar koplyčią bei sukalbėjus „Tėve mūsų“ ir 
„Tikiu Dievą“. 


Siuos atlaidus galima pelnyti konkretiems mirusiesiems arba visoms 
skaistykloje kenčiančioms vėlėms. 


Sąlygos visuotiniams atlaidams gauti: 


išpažintis per savaitę prieš darbus arba per savaitę po atliktų 
įsakytų atlaidų darbų (vienos išpažinties užtenka keliems 
atlaidams pelnyti); 

sakramentinė šv. Komunija (ji reikalinga visiems atlaidams; 
gali būti prieš kelias dienas iki darbų ar po atliktų įsakytų 
atlaidų darbų); 

malda Šv. Tėvo intencija (ji reikalinga visiems atlaidams, 
bent „Tėve mūsų“ ir „Sveika, Marija“). Šv. Tėvo intencijos 
yra šios: Šv. Motinos Bažnyčios išaukštinimas, erezijų 
išnaikinimas, tikėjimo išplitimas, nusidėjėlių atsivertimas bei 
taika tarp krikščionių vadovų ir kt.; 

nebūti savanoriškai prisirišus prie jokios nuodėmės, net 
lengvosios. 


Įvykdžius ne visas sąlygas, Bažnyčia už atliktus įsakytus darbus 
suteikia dalinius atlaidus. 


Maldas, reikalingas atlaidams gauti (jeigu nėra nurodyta kitaip), 
privaloma kalbėti bent lūpų judesiais, kadangi jos yra viešosios 
Bažnyčios maldos. 

VšĮ „Laetitia“ leidybinio projekto 
„Už Tradiciją“ knygos 


Marija Vinovska. MAKSIMILIJONO KOLBĖS 
PASLAPTIS (Biografija) 

Minkštas viršelis, 144 p. Kaina 16 Lt. 

Šv. Liudvikas Marija Grinjonas de Monforas. AUKSINĖ 


KNYGA 
Kietas viršelis, 324 p. Kaina 24 Lt. 


Knygų serija „BAŽNYČIOS MOKYMAS“ su garsiomis 
enciklikomis ir Bažnyčios Magisteriumo tekstais 

I knyga. Apie Bažnyčią 

Kietas viršelis, 180 p. Kaina 22 Lt. 


II knyga. Bažnyčia ir liberalizmas 

Kietas viršelis, 220 p. Kaina 21 Lt. 

III knyga. Apie Santuokos sakramentą ir auklėjimą 

Kietas viršelis, 239 p. Kaina 21 Lt. 

IV knyga. Modernizmas 

Kietas viršelis, 332 p. Kaina 25 Lt. 

Prel. dr. Feliksas Bartkus, kan. dr. Pijus Aleksa. DIEVAS 
IR ŽMOGUS. Katalikų tikėjimo tiesos, dorovės reikalavimai ir 


priemonės sielai pašvęsti 
Kietas viršelis, 670 p. Kaina 55 Lt. 


TRADICINĖS IR NAUJOSIOS MIŠIOS 


1969 m. liturginės reformos problema (straipsnių rinkinys) 
Minkštas viršelis, 622 p. Kaina 20 Lt. 


Šveicarijos fondas „Už Gyvybę“. MIRJAM... KODĖL TU 
VERKI? Moterų kančios po aborto 

Minkštas viršelis, 184 p. Kaina 5 Lt. 

Šv. Vincentas Lerinietis. PRIMINIMAS 

Minkštas viršelis, 72 p. Kaina 5 Lt. 

Arkivysk. Marcel Lefebvye. ATVIRAS LAIŠKAS 


SUTRIKUSIEMS KATALIKAMS 
Minkštas viršelis, 160 p. Kaina 7 Lt. 


Kun. Juozas Lomanas. OUO VADIS, MODERNIOJI 
EUROPA? 
Minkštas viršelis, 336 p. Kaina 12 Lt. 


ROMA IR TRADICIJA. Šv. Pijaus X kunigų brolijos 


derybos su Vatikanu 2004 metais 
80 p. Kaina 3 Lt. 


Kun. Karl Stehlin. MILITIA IMMACULATAE 
32 p. Kaina 7 Lt. 


Tėvas Emanuelis TRAKTATAS APIE BAŽNYČIOS 
TARNYSTĘ 
Minkštas viršelis, 52 p. Kaina 2 Lt. 


AUKŠTYN ŠIRDIS. Katalikų maldos ir giesmės 
Net 900 puslapių ant plono popieriaus, kietas viršelis. Kaina 39 Lt. 


Jean Chapuis. KIEKVIENOS METŲ DIENOS 
APMĄSTYMAI 
Kietas viršelis, 575 p. Kaina 35 Lt. 


Naujiena 


Iki gruodžio mėnesio pasirodys penktoji serijos „BAŽNYČIOS 
MOKYMAS“ knyga 


„Švč. Mergelė Marija išganymo darbe“ 


Knygas siūlome įsigyti Šv. Kazimiero priorate, Birutės g. 1, Kaune. Galima 


užsakyti el. paštu prioratas(a)fsspx.lt arba telefonu (837) 34 53 57. 

Liturginis kalendorius 
Lapkritis 
1d.K- Visi Šventieji —Ikl. Privaloma šventė. Kunigų ketvirtadienis. 
2d.P- Visų mirusių tikinčiųjų paminėjimas (Vėlinės) — I klasė. 
Švč. Jėzaus Širdies penktadienis. 
3 d. Š- Eilinė diena — IV klasė. Nekaltosios Marijos Širdies šeštadienis. 
4 d. S - XXIII sekmadienis po Sekminių — II klasė. 
S d. Pr- Eilinė diena — IV klasė. 
6d. A- Eilinė diena — IV klasė. 
7 d. T - Eilinė diena - IV klasė. 
8 d. K - Eilinė diena - IV klasė; šv. Keturių Karūnuotųjų kankinių min. 
9 d. P- Švč. Išganytojo (Laterano) arkibazilikos pašventinimas -— II klasė. 
10 d. Š - Šv. Andriejus Avelinas, išp. — III klasė; šv. Trifono, Respicijaus ir 
Nimfos, merg., kankinių, minėjimas. 
11 d. S - XXIV sekmadienis po Sekminių — II klasė. (V papildomas 
sekmadienis kaip po Epifanijos.) 
12 d. Pr- Šv. Martynas I, pop. ir kank. - III klasė. 
13 d. A- Šv. Didakas, išp. — III klasė. 
14 d. T- Šv. Juozapatas Kuncevičius, vysk. ir kank. — III klasė. 
15 d. K — Šv. Albertas Didysis, vysk., išp. ir Bažn. mok. — III klasė. 
16 d. P - Lietuvoje: Aušros Vartų Švč. M. Marija, Gailestingumo Motina — 
I klasė. 
17 d. Š- Šv. Grigalius Stebukladarys, vysk. ir išp. — III klasė. 
18 d. S - XXV sekmadienis po Sekminių — II klasė. (VI papildomas 
sekmadienis kaip po Epifanijos.) 
19 d. Pr — Šv. Elzbieta, našlė - III klasė; šv. Poncijono, pop. ir kank., min. 
20 d. A- Šv. Feliksas Valua, i išp. — III klasė. 
21 d. T- Švč. M. Marijos Paaukojimas — III klasė. 
22 d. K — Šv. Cecilija, merg. ir kank. — III klasė. 
23 d. P - Šv. Klemensas I, pop. ir kank. — III kl.; šv. Felicitos, kank., min. 
24 d. Š- Šv. Kryžiaus Jonas, išp. ir Bažn. mok. — III klasė; šv. Krizogono, 
kank., minėjimas. 
25 d. s- XXVI ir paskutinis sekmadienis po Sekminių — II klasė. 
26 d. Pr - Šv. Silvestras — III klasė; šv. Petro Aleksandriečio, vysk. ir 
kank., minėjimas. 
27 d. A- Eilinė diena — IV klasė. 
28 d. T - Eilinė diena — IV klasė. 
29d.K- Eilinė diena — IV klasė; šv. Saturnino, kank., minėjimas. 
30 d. P — Šv. Andriejus, apaštalas — II klasė. 

Gruodis 

1 d. Š- Švč. M. Marijos šeštadienis — IV klasė. 

Nekaltosios Marijos Širdies šeštadienis. 

2d.S- I advento sekmadienis — I klasė. 

3 d. Pr - Šv. Pranciškus Ksaveras, išp. — III klasė; eilinės dienos minėjimas. 
4d. A- Šv. Petras Auksažodis, vysk., išp. ir Bažn. mok. — III klasė; eilinės 
dienos minėjimas; šv. Barboros, merg. ir kank., minėjimas. 

5 d. T- Eilinė diena — III klasė; šv. Sabo, abato, minėjimas. 

6 d. K - Šv. Mikalojus, vysk. ir išp. — III klasė; eilinės dienos minėjimas. 

7 d. P — Šv. Ambraziejus, vysk., išp. ir Bažn. mok. — III klasė; eilinės 
dienos minėjimas. Švč. Jėzaus Širdies penktadienis. 

8 d. Š - Švč. M. Marijos Nekaltasis Prasidėjimas - I klasė. 
9d.S- II advento sekmadienis — I klasė. 

10 d. Pr - Eilinė diena — III klasė; šv. Melchijado, pop. ir kank., minėjimas. 
11 d. A- Šv. Damazas I, pop. ir išp. — III klasė; eilinės dienos minėjimas. 
12 d. T- Eilinė diena — III klasė. 

13 d. K - Šv. Liucija, merg. ir kank. — III klasė; eilinės dienos minėjimas. 
14 d. P - Eilinė diena - III klasė. 

15 d. Š- Eilinė diena — III klasė. 

16 d. S- III advento sekmadienis (Gaudete) — I klasė. 

17 d. Pr - Eilinė diena — III klasė. 

18 d. A- Eilinė diena — III klasė. 

19 d. T - Advento metų ketvirčio diena — II klasė. 

Patariamas pasninkas ir susilaikymas nuo mėsiškų valgių. 

20 d. K - Eilinė diena — III klasė. 

21 d. P- Šv. Tomas, apašt. — II klasė; advento metų ketvirčio dienos min. 
Privalomas susilaikymas nuo mėsiškų valgių, patariamas pasninkas. 

22 d. Š - Advento metų ketvirčio diena - II klasė. 

Patariamas pasninkas ir susilaikymas nuo mėsiškų valgių. 

23 d. S- IV advento sekmadienis — I klasė. 

24 d. Pr - Kalėdų vigilija (Kūčios) — I klasė. 

Privalomas susilaikymas nuo mėsiškų valgių, patariamas pasninkas. 

25 d. A- Viešpaties Gimimas (Kalėdos) - I klasė. Privaloma šventė. 

26 d. T - Šv. Steponas, pirmasis kankinys — II klasė; Kalėdų oktavos min. 
27 d. K — Šv. Jonas, apaštalas ir evangelistas — II klasė; Kalėdų okt. min. 
28 d.P-- Šv. Nekaltieji Vaikeliai, kank., — II klasė; Kalėdų oktavos min. 
29 d.Š- Kalėdų okt. diena — II kl.; šv. Tomo Beketo, vysk. ir kank., min. 
30 d. S - Sekmadienis Viešpaties Gimimo oktavoje — II klasė. 

31 d. Pr - Kalėdų oktavos diena — II klasė; šv. Silvestro I, pop. ir išp., min. 

Pamaldų tvarka 


Kaunas 
Gailestingumo Motinos koplyčia 
Birutės g. 1, įėjimas iš Vaidoto g. (prie Panemunės troleibusų žiedo). 
Sekmadieniais: 
9.00 Švč. Sakramento adoracija. 
10.00 Giedotinės šv. Mišios, po jų — katechezė. 
Šiokiadieniais: 
I- V 7.15 Šv. Mišios* / 17.15 Rožančius (IV 17.00 
Švč. Sakramento adoracija) / 18.00 Šv. Mišios. 
VI 8.00 Šv. Mišios. 
* Šių Mišių gali nebūti, prašome iš anksto pasiteirauti tel. 8-618— 
12953. 
Išpažintį galima atlikti iki Rožančiaus (vakarinių pamaldų), 
šeštadienį ir sekmadienį — iki rytinių šv. Mišių, taip pat kitu laiku, 
paprašius kunigo. 


Dėmesio! 
Nuo lapkričio 1 d. iki kovo 1 d. vakarinės pamaldos Gailestingumo 
Motinos koplyčioje Kaune prasidės pusę valandos anksčiau. 


ž Šiauliai 
Sv. Juozapo namai 
Tilvikų g. 12 
Sekmadieniais: 
16.30 Rožančius. 


17.00 Giedotinės šv. Mišios. 
Išpažintį galima atlikti iki 16.50 val. 


Ketvirtadieniais 18.30 Rožančius. 


Galima susitarti dėl kitų sakramentų, ligonių aplankymo ir katekizmo 
pamokų. Tel: 8-618—-12953, 


Šv. Kazimiero prioratas 
Birutės g. 1, LT-45320 Kaunas 
Tel: (8-37) 345357 
Tel./Faksas: (8—37) 749563 
Mob.: 8-618-12953 
El. paštas: prioratas(Ofsspx.lt 
Interneto svetainė: www.fsspx.lt 
Mūsų sąskaitos AB „Citadele“ banke: 
Tėvo Damiano de Veusterio labdaros ir paramos fondas: 
a.s.: LT44 7290 0000 0170 0223 (aukoms) 
VšĮ „LAETITIA“: 
a. s.: LT71 7290 0000 0170 0222 (knygoms) 
Mūsų darbus remiate jūs. Dėkojame! 


